  Майя Бывальцева 23-тӥ коньывуонэ Удмуртиысь гурт возёс удысын ужасьёс ӧнер нуналзэс пусйизы. Элькун филармониын ортчем сӥё-дано ужрадэ ивортодэтъя «Удмуртия» агентстволэн корреспондентэз вуылӥз. Празднике гурт но фермер возёсъёсын ужасьёсты, бадӟым агрокомлпексъёслэсь кивалтӥсьёссэс ӧтизы. Ужасьёсты люкан но устоосыз пӧлысь устооссэ басьтэм вормонъёсынызы ӟечкылан ӟеч сямлы пӧрмиз ни. Туж шумпотӥсько, ар секыт ке но вал, гуртоосмы пуктэм ужпумез быдэстӥзы Владимир Невоструев, Удмуртиысь Кун Кенешлэн тӧроезлэн нырысетӥ воштӥсезУстооссэ ужасьёсты Россиысь гурт возёсъя министерстволэн данъян грамотаосыныз пусйизы. Соослы Санкт-Петербургысь трактор поттон заводэ ветлыны сертификатъёс сётӥзы. Музъем вылын но пудо гидын, сиён-юон поттӥсь предприятиосын ужасьёсты ӧнер нуналэнызы ӟечкылаз Удмуртиысь гурт возёсъя но сиён-юонъя министр Ольга Абрамова. Со ортчись арлы нырысь-валысь йылпумъянъёс лэсьтӥз но 2020-тӥ арлы ужпумъёс сярысь вераз. Туж потэ, ваньды тӥ мед тододы, кыӵе инты басьтэ Удмуртия Россиысь агропром огъетын. Тос удысъя предприятиосмы Россиысь вить устоосыз предприятиос пӧлы пыро. Удмуртиысь сӥль поттон удыс Россиысь 20 устоосыз предприятиос пӧлын пусъемын. Пызь изонъя ми Приволжск федерал округын куинетӥ интыын, нянь пыжонъя – кыкетӥ интыын Ольга Абрамова, Удмуртиысь гурт возёсъя но сиён-юонъя министрТодэ вайытом, туэ укмыс толэзь ӵоже Удмуртиын ог 7 процентлы тросгес йӧл кыскизы.   Ватсалом, Удмуртиысь гурт возёслы вуоно ӧнерчиосты дышетон понна элькунын ньыль агроклассъёс усьтӥзы, одӥгез соос пӧлысь Ижкарысь 83 номеро гимназиын. Отын пиналъёс фермер ужен но теплициаосын ваньбур поттонэн тодматскозы, биотехнологиосъя тодон-валанъёс басьтозы. Тегъёс: ВладимирНевоструев Удмуртия гуртвозёс праздникъёс гуртвозёсъяминистерство ОльгаАбрамова  